Document ID: /roh_data/filtered/fineweb-2-filterrobots_roh.jsonl.gz/45380

Or da la finanziaziun speziala Sport ha la regenza concedì pliras contribuziuns a centers da trenament regiunals e naziunals, scriva il chantun. Premissa saja ch'els han lur sedia e lur activitad principala en il chantun Grischun. Plinavant ston ils centers da trenament esser previs en il concept da juniors da la federaziun naziunala, e pudair cumprovar ch'els survegnan ina contribuziun a la promoziun da juniors da Swiss Olympic. A tut en tut 37 centers da trenament ha la regenza uschia garantì contribuziuns da totalmain 750'000 francs.
Plinavant ha la regenza garantì ina contribuziun da maximalmain 130'000 francs a l'Associaziun grischuna da sport per organisar il «Di dal sport grischun 2024». Er questa contribuziun chantunala è vegnida concedida en il rom da la finanziaziun speziala Sport.